tomron87/hebrew-wikipedia-sentences-corpus huggingface dataset:
Qualtrics השיקה את הפלטפורמה שלה במרץ 2017. הפלטפורמה מבוססת ענן והיא מיועדת לניהול חוויות משתמשים על-ידי מנויים.
החברה נרכשה על ידי SAP ב-23 בינואר 2019 בסכום של 8 מיליארד דולר.
ב-28 בינואר 2021 החלה Qualtrics להיסחר בנאסד"ק.
Qualtrics דיווחה על הכנסות של 190.6 מיליון דולר בשנת 2016 ו-289.9 מיליון דולר בשנת 2017, עם צמיחה של 52%.
בשנת 2016, Qualtrics דיווחה על הפסד נקי של 12 מיליון דולר עם תזרים מזומנים חופשי של 3.4 מיליון דולר.
בשנת 2017 דיווחה Qualtrics על רווח נקי של 2.6 מיליון דולר עם תזרים מזומנים חופשי של 21.3 מיליון דולר.
תוכנת Qualtrics משמשת לטובת ניהול חוויות משתמשים ולעריכת מחקרים.
ניהול חוויות משתמשים הוא תהליך בו מעצבים ומשפרים מוצרים, שירותים וחוויות לעסקים וארגונים אחרים.
החברה השיקה את פלטפורמת ניהול החוויות שלה במרץ 2017. לקוחות החברה בתחום זה כוללים את BMW, אנדר ארמור ו-JetBlue.
התוכנה משמשת גם כלי נפוץ למחקר כמותי סטטיסטי המוזכר במספר כתבי עת מקצועיים ואקדמיים.
מקובל להשתמש ב-Qualtrics ככלי לאיסוף נתונים, ולנתח את הנתונים הנאספים דרך התוכנה בעזרת תוכנת SPSS.
תוכנת Qualtrics מתממשקת גם עם תוכנת iPanel.
התוכנה נפוצה מאוד בלימודים אקדמיים ונמצאת בשימוש בין השאר באוניברסיטת בן-גוריון, באוניברסיטת תל אביב, ובמכללה האקדמית תל אביב-יפו.
בעזרת התוכנה ניתן לבנות סקרים מורכבים הכוללים סידור רנדומלי של שאלות, הפעלת לוגיקה פנימית והקצאה אקראית.
חברת Qualtrics מספקת הדרכה באנגלית דרך האתר שלה.
אפשר לראות הסברים בעברית באתר כלים קטנים-גדולים ובשקפים של ענבל סגל.
קיימים גם מספר סרטוני הדרכה בעברית לעבודה על התוכנה.
"" (בעברית: "מָה זֶה?") הוא שיר שהוקלט על ידי הזמרת-יוצרת הישראלית דנה אינטרנשיונל.
הוא יצא לאור בשנת 1994, בהוצאת חברת התקליטים IMP דאנס בע"מ, כסינגל החמישי מתוך אלבום האולפן השני שלה, אומפטמפה (1994) וכסינגל המוביל (בגרסת הרמיקס של טי.פי.קאל איטליה) מתוך המיני-אלבום, איפיטמפה (1995).
השיר זכה להצלחה בישראל ודורג במקום השני במצעד הלועזי השבועי של רשת ג'.
השיר נכתב על ידי אינטרנשיונל והופק על ידי עופר ניסים, בדומה לשאר שיריה.
הוא פורסם כשיר מתוך האלבום אומפטמפה.
באוגוסט 1995 יצא לאור כסינגל באיטליה, וזכה לעיבוד חדש, שנכלל באלבום איפיטמפה כסינגל.
באחד הרמיקסים שיצאו עבור "Cinquemilla" משנת 1996, הוחלט לשלב את "".
השיר זכה להצלחה רבה בתחנות הרדיו בישראל ודורג במקום ה-36 במצעד הפזמונים הבינלאומי השנתי של רשת ג' לשנת 1995.
אזורתאריך יציאהפורמטחברת תקליטיםמקורכלל העולםנובמבר 1994תקליטורIMP דאנסאיטליהאוגוסט 1995תקליט 12 אינץ'RMDD
Q היה כתב עת שעסק במוזיקה פופולרית שהתפרסם מדי חודש בממלכה המאוחדת.
הוא נוסד ב-1986 על ידי העיתונאים והשדרנים מארק אלן ודייוויד הפוורת' , שהיו מגישים של סדרת הטלוויזיה "The Old Grey Whistle Test" אשר שודרה ב-BBC.
הגיליון האחרון של Q פורסם ביולי 2020.
Q פורסם במקור על ידי קבוצת המדיה EMAP והבדיל את עצמו מחלק גדול מהעיתונות המוזיקלית האחרת עם הפצה חודשית וסטנדרטים גבוהים יותר של צילום ודפוס.
בשנים הראשונות לתפוצתו, כונה המגזין בשם "המדריך המודרני למוזיקה ועוד".
במקור, הוא היה אמור להיקרא "Cue", אך השם שונה שמא לא ייווצר בלבול בינו לבין מגזין סנוקר.
סיבה נוספת, שצוינה במהדורה ה-200 של "Q", היא ששם באורך אות אחת בלבד, יהיה בולט יותר בדוכני העיתונים.
Qaem 100 (בפרסית: قائم ۱۰۰, שפירושו: "למעלה") הוא שמו של משגר לוויינים מפיתוח וייצור איראני.
המשגר פותח על ידי משמרות המהפכה האסלאמית וזה המשגר השני שפותח על ידי הארגון.
במהלך פיתוח נוצל ניסיון שנצבר בתכנון ושימוש של משגר מדגם "קאסד".
לראשונה פותח משגר תלת שלבי.
מבנה השלב הראשון נבנה מסיב פחמן שמאפשר הורדת משקל משמעותית.
הדבר אישפר להגדיל משקל המטען של המשגר ללא הגדלת משקל המשגר.
המשגר מותאם לשיגור ממתקן נייד במרכז החלל שאהרוד.
בשנת 2022 בוצע שיגור לטיסה תת-מסלולית שהסתיימה בהצלחה.
ניסיון שיגור לוויין שבוצע ב-4 במרץ 2023 הסתיים בכישלון.
ב-20 בינואר 2024 בוצע שיגור מוצלח.
הוספת שלב 4 למשגר עשוי להפוך אותו לטיל בליסטי בין יבשתי.
קיימות תוכניות לפיתוח גרסאות נוספות של משגרים בסדרה זו בשביל להגיע ליכולת לשגר לוויינים למסלולים גבוהים יותר.
Qianfan (בסינית: ; בתרגום לעברית: קבוצת אלף מפרשים) היא מערכת לווייני תקשורת של הרפובליקה העממית של סין.
לווייני המערכת מיועדים לספק גישה לאינטרנט ולהתחרות במערכת סטארלינק.
בשלב הסופי מתוכננת המערכת לכלול כ-15,000 לוויינים.
המערכת ידועה גם בשם G60 Starlink, והיא מבוססת על פרויקט משותף שתוכנן בעבר עם מדינות אירופה אך בוטל.
פיתוח המערכת החל בשנחאי בשנת 2023, במימון הממשל המקומי.
התוכנית כוללת הקמת מפעל לייצור כ-300 לוויינים בשנה, וכן בניית מערכות תומכות.
השיגורים מבוצעים באמצעות משגרים שונים ממשפחת צ'אנגג'נג, בהתאם למשקל הלוויינים בכל משימה.
לפי התוכנית, פריסה של 1,296 לוויינים תאפשר גישה לאינטרנט מהיר בכל שטח הרפובליקה העממית של סין.
בשנת 2024 שוגרה קבוצת הלוויינים הראשונה, שכללה 18 לוויינים.
אף שדווח על הצלחת השיגור, בהמשך דיווח פיקוד החלל של ארצות הברית כי האירוע יצר ענן של פסולת חלל.
עד סוף 2024 עבר מספר הלוויינים במסלול את 50, וב-2025 שוגרו כ-50 נוספים.
כל שיגור כלל כ-18 לוויינים.
קצב זה נמוך משמעותית מהתוכנית המקורית, שכללה שיגור מאות לוויינים בשנה.
למרות עיכובים בלוח הזמנים, בסוף 2025 דווח על חתימת חוזים עם לקוחות מחוץ לסין.
לווייני המערכת גורמים לזיהום אור משמעותי.
Queen II הוא אלבומה השני של להקת הרוק קווין.
האלבום הופץ בשנת 1974, כשנה לאחר צאת אלבומם הראשון.
בסוף נובמבר 1972, משהסתיימו ההקלטות לאלבום הבכורה שלה, עמדה הלהקה לצאת לסיבוב הופעות למטרת שיווקו.
בשל בעיות בהנהלתה, נאלצה הלהקה להוציא את האלבום תחת חברת ההקלטות העצמאית, טריידנט, ובנוסף הוא יצא כשמונה חודשים לאחר סיום העבודה עליו.
בזמן הזה, חברי הלהקה כבר החלו לעבוד על חומרים נוספים לאלבום השני והיו להוטים להתחיל בהקלטות.
מספר שירים חדשים נכתבו מיד לאחר צאת האלבום הראשון וחלק מהשירים שנכתבו כבר, עברו חידוש.
באוגוסט 1973 חזרו חברי הלהקה אל אולפני טריידנט, כשהפעם התאפשר להם להשתמש באולפן בשעות נוחות יותר.
עבור אלבום שנחשב מורכב יחסית, עם ביצועים ווקאליים, הרמוניות וכלי נגינה בעלי רבדים רבים, הוא הוקלט בזמן קצר - כחודש.
גרסה מלאה לקטע האינסטרומנטלי שחותם את אלבום הבכורה "Seven Seas Of Rhye", נכללה באלבום, בידיעה מראש שהשיר יהיה הסינגל הראשי של האלבום.
אחרי הכישלון המסחרי של הסינגל "Keep Yourself Alive", מאלבום הבכורה, החליטו חברי הלהקה שעליהם ליצור סינגל שלא יהיה ארוך מדי, ללא פתיח או סולו גיטרה.
השירים "Ogre Battle" ו-"Father to Son" נכתבו בתקופה של אלבום הבכורה, אך הלהקה החליטה לדחות את הקלטתם.
מיתולוגיה ואומנות היו שניים מתחביביו של מרקיורי והם באו לידי ביטוי בשיר "The Fairy Feller's Master Stroke" ("מכת המחץ של חוטב העצים של הפיות"), שקיבל את שמו מציור של ריצ'רד דאד באותו השם.
המאורעות בתמונה הם בהשראת דמויות אגדיות כשבציור הן מסתודדות סביב חוטב העצים כדי לצפות בו מפצח אגוז עבור הכרכרה החדשה של המלכה מאב.
השיר "See What A Fool I've Been" הוא מהתקופה בטרם הצטרפותו של פרדי מרקיורי ללהקה, כשעוד נקראה סמייל.
השיר נכתב בהשראת זיכרון של בריאן מיי מתוכנית טלוויזיה בה בוצע שיר הבלוז, "That's How I Feel", על ידי סוני, טרי ובראוני מקגי (מיי גילה מחדש את השיר בשנת 2004, לאחר שמעריץ מצא אותו עבורו).
מיק רוק התבקש לעשות את עבודת הצילום לעיצוב עטיפת האלבום.
מרקיורי הושפע מצילום של השחקנית מרלן דיטריך מביטה באפלה אל זרקור לבן, כשעשן הסיגריה שלה מקיף אותה, והצילום לאלבום נעשה בהשראתו.
עטיפת האלבום הפכה לאחת מהתמונות המזוהות ביותר עם הלהקה, כשבהמשך היא השתמשה בה לבסיס קליפ הפרומו של הלהיט "Bohemian Rhapsody".
בסוף שנת 1973 האלבום הושלם.
הלהקה הוסיפה את השירים "Ogre Battle" ,"Procession" ו-"Father To Son" באופן מידי לרשימת השירים בהופעות שלהם ויצאה לסבב אינטנסיבי.
פעם נוספת, אולפני טריידנט עיכבו את הוצאת האלבום מכיוון שבאותה התקופה אלבום הבכורה של קווין רק יצא לשוק באנגליה וטרם יצא לשוק בארצות הברית.
לבסוף, Queen II יצא לחנויות באנגליה ב-8 במרץ 1974.
האלבום הצליח בבריטניה והגיע למקום החמישי במצעדים, אך המכירות בארצות הברית לא הראו הצלחה מסחררת.
בנוסף, הסינגל שליווה את האלבום, "Seven Seas of Rhye", הגיע למקום העשירי במצעד הבריטי.
באלבום זה הלהקה עיצבה את הסאונד הייחודי שלה, הכולל שילוב בין מוזיקת רוק ומוטיבים של מוזיקה קלאסית וכן כולל השפעות ניכרות מהרוק המתקדם: אלבום בעל קונספט, מחולק לחלקים ולנושאים שונים, המשכיות בין השירים ועוד.
במקור, האלבום חולק לשני חלקים, כאשר בגרסת התקליט, כל צד בתקליט היווה אחד משני החלקים.
הצד הראשון נקרא "White Side" ("הצד הלבן") הכולל שירים בעלי מורכבות מוזיקלית פשוטה יחסית.
כל השירים בחלק הזה נכתבו בידי בריאן מיי, מלבד שיר אחד, "The Loser In The End", שנכתב על ידי מתופף הלהקה, רוג'ר טיילור.
הצד השני של האלבום נקרא "Black Side" ("הצד השחור").
שירי צד זה נכתבו בידי פרדי מרקיורי, שירים בעלי מורכבות מוזיקלית רבה יותר, הן בלחנים והן במלל המורכב שעוסק בנושאים פנטזיים ואגדיים, כגון מלוכה, מפלצות, פיות וספנים.
השירים באלבום מתחברים ויוצרים סיפור אחד מתמשך.
מוטיב המלכה הוא מוטיב החוזר על עצמו בשני החלקים באלבום, כשהוא מופיע בשיר מסוים שמהווה את השיא של כל חלק.
בחלק הראשון זהו השיר "(As It Began) White Queen" (מלכה לבנה) ובחלק השני השיר הוא "The March Of The Black Queen" ("תהלוכת המלכה השחורה"), שמהווה את שיא הדרמה בחלק הזה ובאלבום כולו.
הייחודיות בשיר היא במורכבות שלו, שכוללת מעברים לא עקביים בין קטעי מוזיקה רגועה למוזיקה כבדה ומלאת דרמה.
השיא מהווה ניצנים ראשונים ללהיט העתיד לבוא של הלהקה- "Bohemian Rhapsody".
כל השירים בצד הלבן נכתבו על ידי בריאן מיי (אלא אם צוין אחרת).
כל השירים בצד השחור נכתבו על ידי פרדי מרקיורי.
פרדי מרקיורי - שירה, פסנתר, צ'מבלו
בריאן מיי - גיטרה, פסנתר ("Father to Son"), קולות רקע ושירה ("Some Day One Day")
רוג'ר טיילור - תופים, כלי הקשה, קולות רקע ושירה ("The Loser In The End")
רוי תומאס בייקר - קסטנייטות, סטיילופון
Queen הוא אלבום הבכורה של להקת הרוק הבריטית קווין, והוא יצא בשנת 1973. האלבום מאופיין בעיקר בהשפעות מוזיקת הרוק הכבד, אך כולל גם פן של מוזיקה קלאסית, אשר ימשיך ויופיע בהמשך הקריירה של הלהקה בשנות השבעים.
החל משנת 1972 ובמשך שנתיים הופיעה קווין כלהקה אנונימית במועדונים ומכללות באזור לונדון.
מזלם של חברי הלהקה שיחק להם כאשר קיבלו רשות להיכנס לאולפני "De Lane Lea" ולהשתמש בציוד ההקלטות החדש כדי לבדוק אותו, שם הכינו קלטת נסיונית אך מלוטשת של חמישה שירים (רצועות 1 ו-3 בצד הראשון של האלבום ורצועות: 1, 2, ו-5 בצידו השני).
על אף איכות ההקלטות, לא הסכימה אף חברת תקליטים להחתימם.
לבסוף, הם נחלו הצלחה אצל נורמן ובארי שפילד, שהקימו את אולפני Trident.
ההסכם עם הלהקה חסרת הניסיון היה שהם יוכלו להקליט רק על בסיס מקום פנוי באולפנים - בדרך כלל מדובר בשעות שבין 3:00–7:00 בבוקר.
הסכם זה התקיים מיוני עד נובמבר באותה שנה, ולמרות ההגבלות הלהקה פעלה להשלים שיר אחר שיר (שלא במקביל).
הבעיות צצו כמעט באופן מיידי: חברי הלהקה העריכו רבות את ההקלטה הניסיונית הקודמת שלהם אך המפיק רוי תומאס בייקר ביקש מהם להקליט מחדש את השירים באמצעות ציוד טוב יותר.
Keep Yourself Alive היה השיר הראשון שהוקלט פעם נוספת, אך חברי הלהקה לא היו מרוצים מהתוצאה.
הם הקליטו את השיר שוב, אך גם עיבוד זה של השיר לא סיפק אותם.
לבסוף, טכנאי האולפן מייק סטון נכנס לתמונה, ולאחר כשמונה ניסיונות הקלטה שלא עלו יפה, הניסיון הראשון של סטון מצא חן בעיני הלהקה.
שיתוף הפעולה ביניהם המשיך מאוחר יותר בהפקת חמשת האלבומים הבאים של הלהקה.
על אף שהקלטות האלבום הסתיימו בנובמבר 1972, נורמן ובארי שפילד חיפשו במשך חודשים ארוכים חברת תקליטים שתסכים לשווק את האלבום.
בסופו של דבר יצא האלבום על ידי אולפני Trident, שמונה חודשים לאחר שהוקלט.
בתקופה זו החלו חברי הלהקה לכתוב חומרים לאלבום הבא.
הסינגל הראשון של הלהקה Keep Yourself Alive יצא לשוק כשבוע לפני האלבום ועבר קיצוץ כדי לשווקו בארצות הברית, מ-3:47 דקות ל-3:30. האלבום הופץ בארצות הברית לאחר שינוי העטיפה החיצונית.
עם צאתו, האלבום זכה להצלחה דלה בבריטניה ולא היווה את פריצת הדרך המיוחלת עבור הלהקה.
בתקופה מאוחרת יותר, לאחר שיפור בפופולריות של הלהקה, מכירות האלבום עלו והוא זכה למעמד של אלבום זהב.
השיר "Doing All Right" נכתב ובוצע בתקופה המוקדמת, בה הלהקה טרם גובשה ונקראה סמייל - לפני הצטרפות פרדי מרקיורי וג'ון דיקון ללהקה.
טים סטאפל שימש בתקופה זו כסולן ובסיסט כתב את השיר ואף קיבל את הקרדיט עליו באלבום.
בתקופה בה עבדה הלהקה על האלבום, פרדי מרקיורי עוד שמר על שם משפחתו המקורי, בולסרה.
בקרדיטים של חברי הלהקה על האלבום, שמו של ג'ון דיקון נכתב בהיפוך, דיקון ג'ון, כבדיחה פרטית בין חברי הלהקה לאחר שהצטרף אחרון ללהקה.
מאוחר יותר הוא ביקש לחזור ולציין את שמו ככל חברי הלהקה.
בעקבות העיבודים הטכניים לשירים שלה, מאזינים רבים טעו לחשוב שהלהקה השתמשה בסינתיסייזר.
כדי להפריך דעה זו, הוסיפו חברי הלהקה כיתוב על עטיפת האלבום, אחרי הקרדיטים: "and nobody played synthesizer...".
כיתוב זה נשאר על אלבומי הלהקה עד אלבומה השמיני, The Game בו החלו להשתמש בסינתסייזר.
פרדי מרקיורי - זמרה, פסנתר, אורגן האמונד
בריאן מיי - גיטרה מובילה, קולות רקע, זמרה, פסנתר בשיר "Doing All Right"
רוג'ר טיילור- תופים, כלי הקשה, קולות רקע, זמרה בשיר "Modern Times Rock 'n' Roll"
ג'ון דיקון (נכתב כ"דיקון ג'ון") - גיטרה בס
Queen of Hip-Pop הוא אלבום הסטודיו השישי של נמיאה אמורו.
Queen on Fire – Live at the Bowl הוא אלבום ההופעה החמישי ואלבום הווידאו העשרים ותשעה של להקת הרוק הבריטית קווין, אשר יצא לאור ב-25 באוקטובר 2004. האלבום הוקלט בהופעה של הלהקה באולם הלאומי במילטון קינס בממלכה המאוחדת, ב-5 ביוני 1982, כחלק ממסע ההופעות לקידום האלבום Hot Space.
ההופעה יצאה גם בפורמט DVD, הכולל בונוסים כמו ראיונות עם חברי הלהקה.
האלבום הגיע בבריטניה למקום העשרים במצעדים, וה-DVD למקום הראשון במצעדי ה"DVDs".
הן האלבום והן ה-DVD לא נכנסו למצעדים בארצות הברית.
פרדי מרקיורי - שירה, פסנתר וגיטרה
בריאן מיי - גיטרה, פסנתר וקולות ליווי
רוג'ר טיילור - תופים וקולות ליווי
Queen Rocks הוא אלבום אוסף של להקת הרוק הבריטית קווין שיצא בשנת 1997. האלבום הוא אוסף של שירי הלהקה המאופיינים בסגנון הרוק הכבד, וכן כולל את השיר (No-One But You (Only the Good Die Young שיצא לראשונה באלבום זה.
השיר הוא שיתוף הפעולה האחרון בין שלושת חברי הלהקה הנותרים לאחר מותו של פרדי מרקיורי.
האלבום נחשב לייחודי בשל העובדה שהוא לא המשיך את הקו הייחודי של אלבומי האוסף הקודמים: הוא כולל להיטים לצד שירים שמעולם לא יצאו כסינגלים.
פרדי מרקיורי - זמרה ופסנתר
בריאן מיי - גיטרה, קלידים, שירה וקולות רקע
רוג'ר טיילור - תופים וקולות רקע
קווינסרייך (Queensrÿche) היא להקת פרוגרסיב מטאל אמריקנית הנחשבת לאחת מחלוצות התחום.
הלהקה נוסדה בשנת 1981 בבלוויו, וושינגטון, ועד כה הוציאה עשרה אלבומי סטודיו ואלבום קאברים אחד.
הלהקה מכרה מעל 20 מיליון אלבומים ברחבי העולם, ביניהם 11 מיליון בארצות הברית בלבד.
לפני הקמת Queensrÿche, ניגנה הלהקה בשם The Mob כלהקת קאברים לשירי מטאל, בעיקר לשירים של איירון מיידן וג'ודס פריסט.
ב-1983 יצא EP הבכורה Queensrÿche, שהסינגלים "Queen of the ryche" ו"הליידי לבשה שחורים" היו ידועים בו במיוחד.
שם השיר הראשון הניח את הבסיס לשם הלהקה.
אחרי ה-EP יצא האלבום הראשון באורך מלא The Warning (1984), שהופק על ידי ג'יימס גאת'רי, שהיה מעורב גם בהפקת The Wall של פינק פלויד.
האלבום זכה לשבחי המבקרים, במיוחד על הלחנים ועל המנעד הקולי של הזמר טייט.
אחרי האלבום Rage for Order מ-1986, הוציאה הלהקה בשנת 1988 את האלבום המלא השלישי שלה אלבום הקונספט Operation: Mindcrime.
השיר I Don't Believe In Love זיכה את הלהקה במועמדות לגראמי.
Queensrÿche נודעה לקהל הרחב עם השיר Silent Lucidity מהאלבום Empire משנת 1990. על כך קיבלה הלהקה שתי מועמדויות לגראמי וחמש מועמדויות ל-MTV Video Music Awards, אחת מהן זכתה.
בין כמה אלבומים אחרים, הלהקה הוציאה המשך לאלבום הקונספט הפופולרי משנת 1988 עם Operation: Mindcrime II ב-2006. חברי הלהקה ושם כריס דגארמו עזב את הלהקה ב-1997, רק כדי לחזור פעם נוספת ב-2003 כדי לכתוב ולהקליט את האלבום Tribe.
את מקומו תפסה אז קלי גריי.
בשנת 2003, גריי הוחלף על ידי מייק סטון, ואת סטון בפברואר 2009 בתורו על ידי פארקר לונדגרן.
בשנת 2012, ג'ף טייט הודח מהלהקה.
הקריאה הרשמית הייתה שיש הבדלים מוזיקליים, אבל הצהרות שונות הצביעו על ויכוח סוער על עסקה סודית שבה טייט רצה למכור את זכויות הסרט ל-Operation: Mindcrime מאחורי גבם של חברי הלהקה האחרים, ועל פיטורי הלהקה.
אישה ובתו החורגת של טייט, שהיה מנהל הלהקה ונשיא מועדון המעריצים.
זמן קצר לפני הופעה בברזיל, טייט הגיע לשוחח עם חברי הלהקה האחרים, ובמהלך בדיקת הסאונד הוא תקף את חברי הלהקה האחרים.
במהלך הקונצרט הוא ירק כמה פעמים על כמה מהם.
את הריב לא ניתן היה ליישב, ולאחר חודשיים הלהקה החליטה לפטר את טייט.
זמן קצר לאחר מכן, טייט ואשתו הגישו תביעה נגד הלהקה על שם המותג Queensrÿche.
השופט קבע כי לשני הצדדים זכות להשתמש בשם עד שיקבע צו בית משפט או פשרה מי מהצדדים רשאי להשתמש בשם.
טייט הוחלף בלהקה על ידי סולן קרימזון גלורי לשעבר טוד לה טורה.
התביעה בין ג'ף טייט לשאר חברי הלהקה נדחתה מספר פעמים, בין היתר משום ששני הצדדים ביקשו דחייה בקשר למשא ומתן על הסדר.
באפריל 2014, הושג הסכם בין שני הצדדים, שקבע ששאר החברים המקוריים רוקנפילד, וילטון וג'קסון יקנו את הזכויות על שם המותג "Queensrÿche".
ג'וף טייט קיבל את הזכויות הבלעדיות לבצע את האלבומים Operation: Mindcrime ו-Operation: Mindcrime II במלואם בהופעות מיוחדות.
הוא גם הורשה לקרוא לעצמו הקול המקורי של הלהקה על פוסטרים של קונצרטים עד 31 באוגוסט 2014.
טוד לה טורה – סולן, קלידים
מייקל וילטון – גיטרה חשמלית
מייק סטון – גיטרה חשמלית
אדי ג'קסון – גיטרה בס
קאסי גרילו – תופים, כלי הקשה
כריס דגרמו – גיטרה חשמלית
קלי גריי – גיטרה חשמלית
סקוט רוקנפילד – תופים, כלי הקשה
2007 Take Cover, אלבום קאברים
"" (בעברית: "קֶה סֶרָה, סֶרָה (מה שיהיה, יהיה)") הוא שיר פופולרי שנכתב על ידי ג'יי ליווינגסטון וריי אוונס, שפורסם במקור במהלך שנת 1956.
השיר הופיע במקור בסרט "האיש שידע יותר מדי" משנת 1956 בבימויו של אלפרד היצ'קוק ובכיכובם של דוריס דיי וג'יימס סטיוארט.
בין השנים 1968 עד 1973 השיר שימש בתור שיר הנושא של הסיטקום האמריקני "המופע של דוריס דיי".
זה אחד השירים הפופולרים והמזוהים ביותר עם דוריס דיי.
השיר זכה בפרס אוסקר בקטגוריית השיר המקורי הטוב ביותר לשנת 1956.
הגרסה המקורית של דוריס דיי עבור קולומביה רקורדס הפכה ללהיט גדול בארצות הברית, כאשר בשיאו הגיע השיר למקום השני במצעד הבילבורד הוט 100 ולמקום הראשון במצעד הסינגלים הבריטי.
שלושת הבתים של השיר עוסקים בחייה של המספרת – מילדותה, במהלך תקופת הבגרות אשר במהלכה היא התאהבה לראשונה, ועד להורות – בכל תקופה היא שואלת "מה אהיה?" () או "מה לפנינו?" () ואילו הפזמון של השיר חוזר על התשובה: "מה שיהיה יהיה" ().
משמעות ומקור הביטוי Qué Será, Será
משמעות הביטוי "Qué Será, Será" הוא: "מה שצריך לקרות, יקרה" או "מה שצריך להיות, יהיה".
הביטוי מייצג קבלה של העתיד הבלתי צפוי ומצביע על כך שהיבטים מסוימים של החיים הם מעבר לשליטתנו.
הביטוי "Qué Será, Será" בכתיב הספרדי שלו ובאיות האיטלקי "che sarà sarà" מופיע לראשונה בשנת 1559 על גבי לוח פליז בכנסיית ניקולס הקדוש בתמזה-דיטון, במחוז סארי שבדרום-מזרח אנגליה.
הצורה האיטלקית אומצה לראשונה כמוטו משפחתי על ידי ג'ון ראסל, הרוזן הראשון מבדפורד, או בנו, פרנסיס ראסל, הרוזן השני מבדפורד.
האמרה מופיעה במחזה "דוקטור פאוסטוס" של המחזאי האנגלי כריסטופר מרלו משנת 1590. הביטוי באנגלית "What will be, will be" מופיע ברומן "זמנים קשים" מאת צ'ארלס דיקנס משנת 1854.
בעשורים שחלפו מאז הוצאתו המקורית של השיר, הוא זכה לגרסאות כיסוי על ידי עשרות אמנים.
גרסת כיסוי משנת 1969 שהושרה על ידי מרי הופקין והופקה על ידי פול מקרטני הגיעה למקום ה-77 בבילבורד הוט 100, ולמקום ה-7 במצעד Adult Contemporary.
גרסה חיה של Shakin' Stevens הופיעה במיני-אלבום The Shakin' Stevens שהגיע למקום השני במצעד הבריטי במהלך חופשת חג המולד של 1982. גרסת האולפן של השיר מופיעה באלבומו Give Me Your Heart Tonight מאותה שנה.
בשנת 1989, גרסה קומית שהוקלטה על ידי טרנס (ג'ון קרידון) בסיוע RTÉ People in Need Telethon הגיעה למקום השני במצעד הסינגלים האירי.
כתוצאה מהפופולריות המיידית של השיר בעקבות שחרורו של The Man Who Knew Too Much, גרסאות נכתבו במהרה בשפות אחרות.
דוגמה מוקדמת לכך הייתה גרסה הולנדית של Jo Leemans שהגיעה למצעד הבלגי בדצמבר 1956. גרסאות של השיר הוקלטו גם בדנית, צרפתית, מנדרינית, ספרדית, יפנית ושוודית, בין שפות אחרות.
אלה בתורם הובילו כמה שאינם דוברי אנגלית לאמץ את האמרה "que sera, sera".
בשנת 1964, ביצעה ננה מושקורי גרסה בגרמנית כחלק מתוכנית טלוויזיה על האוסקר.
גרסת כיסוי של השיר בוצעה גם בסדרה "Debby in hospital" ללימוד אנגלית של החינוכית, ששודרה בישראל בשנות ה-70 וה-80.
השיר פותח את סרט הקולנוע "תשוקה חותכת" בבימוי של ג'יי קמפיון משנת 2003 ואת הסרט "מלכות הכיתה" בבימוי מייקל להמן משנת 1989.
השיר מסיים את פרק הפיילוט של הסדרה "מתים במשרה חלקית".
בשנת 2021 הקליטו הפיקסיז גרסה חדשה של השיר לסדרת האימה הטלוויזיונית "From".
השיר נוגן במפתח מינורי, שהעניק לו אווירה קודרת.
גרסה בעברית הופיעה במופע "גברת קסם ואדון משאלה" שהועלה במועדון "צוותא" בשנת 2017.
השיר בוצע על ידי רוזי ניומן, בפרק הראשון של הסדרה ללימוד אנגלית, "Debby in Hospital", ששודרה בטלוויזיה החינוכית, בשנת 1978.
Quantum Conundrum הוא משחק יריות בגוף ראשון, שפותח על ידי Airtight Games, והופץ על ידי Square Enix.
המשחק עוצב על ידי קים סוויפט, מעצבת לשעבר בחברת Valve, שהנהיגה את עיצוב המשחק Portal בעברה.
המשחק הופץ ל-Microsoft Windows ומוצע למכירה באמצעות שירות סטים החל מה-21 ביוני 2012. בנוסף, המשחק צפוי להשתחרר לקונסולת ה-PlayStation 3, ולקונסולת ה-Xbox 360 ב-21 ביולי 2012.
העלילה עוקבת אחרי ילד בן 12, הגיבור הראשי במשחק.
יום אחד, הילד מבקר במעבדה שנמצאת באחוזה ששייכת לדודו, מדען ששמו פרופסור פיץ קוואדורנגל.
זמן קצר לאחר ביקורו, פיצוץ מתרחש לאחר ניסוי כושל, שגורם לדודו להיעלם.
הילד מגלה כפפה מיוחדת, אשר באפשרותה לשנות ממדים.
הוא מחליט להשתמש בכפפה על-מנת לגלות מה קרה לדודו.
Quagntum Conundrum הוא משחק פאזלים (חידות) מגוף ראשון, שבאמצעות פתירת חידות ואתגרים ניתן להתקדם במשחק ובעלילה.
באמצעות לחיצת כפתור, השחקן יכול לשנות לאחד מארבעת הממדים במשחק, כאשר כל מימד הופך את המשחק לשונה.
מימד אחד באפשרותו להאט את הזמן, מימד אחר באפשרותו להפוך את כל האובייקטים שבסביבה לקלים, באמצעות המימד השלישי ניתן להפוך את כל האובייקטים שבסביבה לכבדים, ובאמצעות המימד הרביעי ניתן להפוך את כוח המשיכה.
עם ההתקדמות בעלילת המשחק, החידות נהפכות לקשות יותר, ואף דורשות מהירות מלבד לחשיבה.
Quantum Catastrophe הוא האלבום השני של להקת הדת' מטאל האמריקאית בריין דריל.
האלבום יצא לאור במאי של שנת 2010.
איוון מונגויה - גיטרה בס
The Quarterly Journal of Economics (בראשי תיבות: QJE) הוא כתב עת מדעי לכלכלה אשר יוצא לאור מאוקטובר 1886.
כתב העת הוא כתב העת המקצועי הוותיק ביותר בתחום הכלכלה בשפה האנגלית ומהיוקרתיים ביותר בתחומו.
הוא נערך במחלקה לכלכלה של אוניברסיטת הרווארד.
כתב העת יצא לאור בהוצאת המכון הטכנולוגי של מסצ'וסטס וב-2011 עבר להוצאת אוניברסיטת אוקספורד.
נכון ל-2025 העורכים הראשיים של כתב העת הם רוברט בארו, אנדריי שלייפר, לורנס כץ, סטפני סטנצ'בה, ארבעתם פרופסורים באוניברסיטת הרווארד ונייתן נאן מאוניברסיטת קולומביה הבריטית.
"Quand on n'a que l'amour" ("קאנט און נא קה ל'אמור" – בצרפתית: "כשאין לנו דבר זולת האהבה") הוא פזמון בצרפתית שנכתב על ידי הזמר-יוצר הבלגי ז'אק ברל בשנת 1956. השיר, שהיה בין שיריו המוקדמים של ברל, זכה להצלחה גדולה.
הוא הגיע למקום השלישי במצעד הפזמונים הצרפתי, פרץ את הדרך עבור ברל לתודעת הציבור הצרפתי והחל בגיבוש מעמדו של ברל כיוצר מהשורה הראשונה בזמר הצרפתי.
הגרסה העברית, המוכרת בשם "אם נדע לאהוב", תורגמה על ידי יעקב שבתאי ובוצעה על ידי מספר מבצעים, כולל יוסי בנאי.
יש המוצאים בחלק משיריו המוקדמים של ברל, כולל בשיר זה, השפעה נוצרית וערכים המרכזיים לנצרות: הצורך בידידות, אחווה, שלום ואהבה.
תחילתו של השיר מתארת אהבה בין בני זוג, אהבה שאינה בת-חלוף; היא גם הולכת ומעמיקה וגם מתוארת כ-"grand voyage" (מסע גדול).
תהליך ההפיכה לחלק מזוג נתפס אצל ברל כפעולה חיובית של הקרבה עצמית, וויתור על האנוכיות ועל הנרקיסיזם.
גם בהקלטות אולפן וגם בהופעות מול קהל, השיר מתגבר בהדרגתיות (קרשנדו) ומגיע לקראת הסיום לשיא משולהב ובו המשורר חוזה שמחה נצחית, תקוה ואופטימיות.
להשקפת המשורר, לאהבה יש אף השפעות פיזיות על העולם: היא יכולה לרפא את הכאב, את העוני, את פחד המוות ואף את המוות עצמו.
בכך, האהבה מקבלת איכות כמו-דתית ומאפשרת לאהבה שהחלה כאהבת זוג פרטית וצנועה "לאחוז את כל העולם בידיו".
בין האמנים שהקליטו ביצועים לשיר בשפת המקור בולטים דלידה, איזבל אוברה, סלין דיון, אלן ברייר, לארה פביאן, פטרישיה קאס, ולטיפה.
ב-27 בנובמבר 2015 בוצע השיר על ידי הרכב שכלל שלוש זמרות: נולוון לרואה , קמליה ז'ורדנה ויעל נעים, במסגרת טקס אזכרה לקרבנות פיגועי נובמבר 2015 בפריז, שנערך בארמון האינווליד.
ב-1968 תורגם השיר על ידי מורט שומאן ואריק בלאו לאנגלית תחת השם "If We Only Have Love".
תרגום השיר היה חלק מתרגומי שיריו של ברל לאנגלית לצורך העלאת מחזמר באוף ברודוויי "Jacques Brel is Alive and Well and Living in Paris".
בהפקה המקורית חתם השיר את המופע שכלל 26 שירים.
ברוח הזמן ששררה בארצות הברית בסוף שנות ה-60 של המאה ה-20 ורעיונות אודות שלום ואחווה עולמית, הגרסה האנגלית הדגישה את הרעיונות האוניברסליים המופיעים בשיר.
קיימת טענה כי השיר בוצע על ידי אמנים שונים בעצרות בארצות הברית כנגד המעורבות האמריקאית במלחמת וייטנאם.
בהמשך ביצעו את הגרסה האנגלית גם דיון וורוויק, ג'וני מאטיס ובארי מנילו.
הגרסה העברית - "אם נדע לאהוב"
יעקב שבתאי תרגם את השיר עבור המופע של תיאטרון בימות ב-1970: "עולמו של ז'אק ברל" (הגרסה העברית למופע בברודוויי), בבימויו של מוני יכין ובהשתתפותם של: ישראל גוריון, ריקי גל, דני ליטני ואביבה שוורץ.
במופע (שכלל גם קטעים בשירה סולנית) בוצע השיר על ידי הלהקה כולה.
גם הגרסה העברית של יעקב שבתאי הלכה בעקבות הגרסה האנגלית והדגישה את השאיפה לשלום ולאחווה בין בני האדם.
ב-1985 ביצע יוסי בנאי את השיר כשיר הנושא של תוכניתו "אם נדע לאהוב", שכללה משיריו של ז'אק ברל בעיבוד מוזיקלי של רפי קדישזון.
ב-2004 יצא לאור ביצוע של אריק לביא לשיר על גבי האלבום "בדרכי שלי - הקלטות נדירות", בעיבוד מוזיקלי של צור בן-זאב.
ב-2017 העלה תיאטרון באר שבע מופע שנקרא "אם נדע לאהוב - מסע תאטרלי מוזיקלי בעקבות שיריו של ז'אק ברל", בניהול מוזיקלי של שוש רייזמן.
גם כאן, חתם השיר את המופע, אך הפעם בוצע כדואט, על ידי רעות אלוש ועלאא דקא.
Qubes OS היא מערכת הפעלה שנועדה ליצור סביבה מאובטחת באמצעות בידוד.
תצורת הוירטואליזציה הנתמכת היא Xen, מערכות ההפעלה הנתמכות הן: פדורה, דביאן, Whonix, חלונות ומערכות הפעלה נוספות.
Qubes מציעה אבטחה על ידי סביבה מבודדת משאר הסביבות במערכת, כך שגם אם סביבה אחת נפרצה, שאר הסביבות לא ייפגעו.
הנחת האבטחה של Qubes היא שלא יכולה להיות מערכת בעלת "אבטחה מושלמת", כזו ללא חולשות אבטחה כגון: פרצת אבטחה, מתקפת יום אפס, באגים בתוכנה, וכו'.
לכן, על מנת לאבטח את סביבת המשתמש יש להשתמש במספר סביבות שונות כך שגם אם חולשה נתגלתה באחת מן הסביבות, שאר הסביבות המבודדות האחרות לא ייפגעו.
שיטת האבטחה של Qubes מבוססת על עקרון סביבות שונות למטרות מגוונות.
לדוגמה: מערכת אחת לקניות באינטרנט, מערכת שנייה לגלישה ולפעילות יום יומיות, מערכת שלישית לכניסה לחשבון הבנק, וכו'.
Qubes אינה מערכת מרובת משתמשים, כלומר ניתן ליצור אך ורק משתמש אחד.
Que Me Quedes Tú (באנגלית May You Stay, ובעברית: אתה יכול להישאר) הוא סינגל שהוקלט על ידי הזמרת הקולומביאנית שאקירה, מתוך אלבום האולפן החמישי שלה, Laundry Service.
השיר יצא לאור ב-1 בדצמבר 2002, כסינגל החמישי מן האלבום.
במצעדים העיקריים הגיע השיר למקום ה-1 במצעד השירים הלטיניים, ה-1 במצעד שירי הפופ הלטיניים, וה-10 במצעד שבספרד.
עם השיר הופיעה שאקירה בסך הכל 10 פעמים, ולמרות שיצא כסינגל רשמי מתוך האלבום הוא לא נכלל ברשימת השירים שאיתה הופיעה הזמרת בסיבוב ההופעות השלישי שלה, "Tour of the Mongoose".
את השיר לא כללה הזמרת באלבום ההופעה השני שלה Live & off the Record, בשונה מכל שאר שירי האלבום שאת רובם כן כללה בו.
הווידאו קליפ הנלווה שיצא לשיר נחסם לצפייה בישראל אך לבסוף בשנת 2017, אחרי כ-9 שנים מצאתו של הקליפ, הוא הפך לזמין במדינה, וכעת ניתן לצפות בו דרך ערוץ ה-Vevo שלה.
בתחילת הקליפ ניתן לראות את שאקירה עומדת ברחוב ראשי, ומאחוריה בניין משרדים גדול ממדים.
לאחר מכן ניתן לראות כי כל מה שהקליפ הראה תחילה, היה בסך הכל סרט שהוקרן על גבי בד ששאקירה תופסת ומעיפה באוויר.
מאחורי הבד שעף ניתן לראות אנשים הצובעים את הקיר באדום.
לבסוף, ניתן לראות את הזמרת הולכת למערכת תופים ומתחילה לנגן.
נכון לאפריל 2020, הקליפ צבר למעלה מ-99 מיליון.
השיר זכה להצלחה רבה בעולם, ובין היתר בארצות הברית, שם כבש כמה פסגות מצעדים.
Quando o Mel é Bom הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה השני שלהן, Bar das Coleguinhas.
השיר יצא לאור ב-11 באפריל 2016, כסינגל השני והאחרון מתוך אלבום ההופעה.
עם יציאתו נכנס השיר אל המקום ה-7 במצעד שבברזיל, ובכך הפך לראשון של הצמד שעשה זאת.
השיר נכתב על ידי סימונה וסימריה, בדומה לשאר השירים שלהן.
לפני כן יצא הסינגל הראשון מתוך האלבום "Meu Violão e o Nosso Cachorro", שזכה להצלחה פחותה מהשיר הזה, ובכך הפך השיר למצליח ביותר מתוך אלבום ההופעה.
הצמד אף הופיע עם השיר במסגרת סיבוב ההופעות שנערך לאחר יציאת אלבום ההופעה השלישי, Live.
לשיר לא צולם ווידאו קליפ רשמי, אך במקום זה העלו הצמד לערוצם הפרטי, הופעה של השיר שנערכה בסמוך ליציאת אלבום ההופעה השני, Bar das Coleguinhas, והיוותה כקליפ לשיר.
בהופעה נראות השתיים כשהן לבושות בבגדים בצבע לבן, ומיקרופונים בידיהן.
ההופעה הפכה לוויראלית ונכון לדצמבר 2021, מונה הצפיות שלה עומד על כ-70 מיליון צפיות.
השיר זכה להצלחה רבה בברזיל והגיע בשיאו אל המקום ה-7.
Queen (בעברית: מלכה) הוא אלבום האולפן הרביעי של הראפרית הטרינידדית ניקי מינאז'.
האלבום יצא לאור 10 באוגוסט 2018, על ידי חברות התקליטים יאנג מאני, קאש מאני וריפבליק רקורדס.
עם יציאתו נכנס האלבום אל המקום ה-2 במצעד הבילבורד 200, וה-5 במצעד האלבומים הבריטי.
האלבום הופק על ידי ניקי מינאז', ליל ויין, כריס ברייד, אמינם, פרנק דוקס, סופה דופס, מייק וויל מייד איט, מטרו בומין וכולי.
אתר המוזיקה AllMusic הפנו כלפי האלבום ביקורת מעורבת, והעניקו לו ציון של שלושה כוכבי זהב מתוך חמישה בסך הכל.
בנוסף לכך, מכיל האלבום שירים בסגנון ההיפ הופ.
מדינהתאריך יציאהפורמטחברת תקליטיםמקורעולם10 באוגוסט 2018הורדה דיגיטלית • סטרימינגיאנג מאני • קאש מאני • ריפבליק17 באוגוסט 2018תקליטורנובמבר 2018תקליט • קסטה
Queen of the Clouds (בעברית: מלכת העננים) הוא אלבום הבכורה של זמרת ופזמונאית שוודית טובה לו.
האלבום יצא לאור ב-24 בספטמבר 2014, על ידי חברת התקליטים איילנד רקורדס.
זהו אלבום האולפן הראשון של לו אחרי צאת המיני-אלבום Truth Serum.
לו שיתפה שהאלבום מספר באופן ליברלי, מדבר על הנושאים של "התקדמות במערכות יחסים", "תשוקה", "אהבה ושברים".
האלבום זכה לביקורות חיוביות, ולו זכתה לביקורות מעולות על כתיבת השירים.
ב-25 בספטמבר 2015, הכריזה לו על מהדורה מחודשת לאלבום שנקראת "Queen Of The Clouds Blueprint Edition", המהדורה כללה שירים מהמיני-אלבום Truth Serum, גרסה חדשה של השיר "Moments", ואת השיר "Not Made for the World", אשר נכלל במקור במסלול בונוס של Spotify בלבד.
האלבום מחולק לשלושה חלקים "המין", "האהבה", "הכאב".
האלבום מרוכז כולו בפירוק זוגיות, משברים והמאבקים על הרומנטיקה של לו.
בנוסף לו תיארה את המוזיקה שלה כטיפול שהיא יכול לדבר על הדברים שעברה ולא שיתפה ולא העזה לדבר עליהם.
כותרת האלבום הגיע מתוך השיר "Not on Drugs", אשר מתאר את אורח החיים החדש של לו לאחר הצלחת המיני-אלבום "Truth Serum".
כדי לקדם את האלבום, לו יצאה ב-28 בספטמבר 2015, לסיבוב ההופעות הראשון שלה, "Queen of the Clouds Tour", באירופה, צפון אמריקה.
סבב זה הסתיים ב-15 בנובמבר.
מקוםתאריםמכירותארצות הברית (RIAA)פלטינה1,000,000ברזיל (Pro-Música Brasil)פלטינה40,000בריטניה (BPI)כסף60,000מקסיקו (AMPROFON)זהב30,000פולין (ZPAV)פלטינה20,000שוודיה (GLF)פלטינה40,000
מדינהתאריך יציאהפורמטגרסהחברת תקליטיםמקוראוסטרליה24 בספטמבר 2014תקליטור • הורדה דיגיטליתסטנדרטית • דלוקסיוניברסל מיוזיקנורווגיהשוודיהקנדה30 בספטמבר 2014ארצות הבריתאיילנדאיטליה11 בנובמבר 2014יוניברסל מיוזיקהממלכה המאוחדת11 במאי 2015פולידור25 בספטמבר 2015תקליטורבלו פרינטקנדה2 באוקטובר 2015תקליטור • הורדה דיגיטליתיוניברסל מיוזיקארצות הבריתאיילנדאוסטרליה30 באוקטובר 2015יוניברסל מיוזיקשוודיההממלכה המאוחדתפולידור
Queen of the Clouds Tour הוא סיבוב ההופעות הראשון של הזמרת-יוצרת טובה לו.
סיבוב ההופעות נתמך על ידי אלבום הבכורה שלה, Queen of the Clouds.
סיבוב ההופעות החל ב-28 בספטמבר 2015, והסתיים ב-15 בנובמבר 2015.
"Quando m'innamoro" (בעברית: "כשאני מתאהב") הוא שיר איטלקי משנת 1968 מאת דניאלה פאצ'ה, מריו פנזרי ורוברטו ליבראגי.
השיר הושמע בפסטיבל סן רמו של 1968 בביצוע כפול של אנה אידנטיצ'י ושל שלישיית The Sandpipers האמריקאית.
השיר הגיע למקום השישי בתחרות.
הזמר ז'ו דסאן הקליט את השיר בצרפתית בשם "Comment te dire".
בספרדית בוצע השיר בשם "Cuando me enamoro".
השיר באסטונית בוצע על ידי אונו לופ בשם "Oled teinud mind õnnelikuks".
בפינית הקליט את השיר הזמר פרדי למילים של ג'והה ואיניו (Juha Vainio), בשם "Milloinkaan en löydä samanlaista".
בהמשך קארי טפיו וג'מפה טומינן הקליטו גרסה משלהם לשיר.
בשוודית נקרא השיר "Sommaren det hände" בביצוע של אנה-לנה לופגרן, ובשם "Före min tid" בביצוע קנוט אגנרד, כחלק מקומדיה מוזיקלית.
ברוסית בוצע השיר בשם Верить в свою звезду.
ב-2005 יצא השיר בביצוע פטריציו בואנה באיטלקית ובאנגלית עבור האלבום "The Italian".
אמנים נוספים שהקליטו גרסאות כיסוי של "Quando m'innamoro" הם ריי קוניף, חוליו איגלסיאס, ליונל המפטון, סרג'ו פרנקי, אמיליו פריקולי, ג'יליולה צ'ינקווטי ואנדראה בוצ'לי.
את המילים באנגלית כתב בארי מייסון בשם "A Man Without Love".
הגרסה הפופולרית ביותר של השיר בוצעה ב-1968 על ידי הזמר אנגלברט המפרדינק, שביצועו הגיע למקום השני במצעד הפזמונים הבריטי.
בארצות הברית הגיע השיר למקום ה-19 בבילבורד הוט 100, ולמקום השלישי במצעד Easy Listening.
השיר יצא באלבום השלישי של המפרדינק שנשא את אותו שם.
Queer Nation הוא ארגון ללא מטרות רווח אמריקאי-להט"בי שנוסד במרץ 1990 בניו יורק שבמדינת ניו יורק שבארצות הברית.
ארבעת המייסדים של הארגון זעמו מההסלמה של אלימות נגד להט"ב ברחובות ומדעות קדומות באומנויות ותקשורת.
הארגון ידוע בשל טקטיקות העימות שלו, בסיסמאותיו ובתרגיל האאוטינג שלו.
בין סיסמאותיו הידועות ביותר: "We're here.
Queen of Da Souf הוא אלבום הבכורה של הראפרית האמריקאית מולאטו.
האלבום יצא לאור ב-21 באוגוסט 2020, על ידי חברת התקליטים תקליטי RCA.
בשנת 2019, פרצה מולאטו עם הסינגל שלה "B*tch From Da Souf", לאחר צאתו הוחתמה בחברת התקליטים RCA בתחילת שנת 2020. הסינגל עצמו הגיע למקום 95 במצעד בילבורד הוט 100 וקיבל מעמד זהב על ידי ה-RIAA בארצות הברית.
השיר קיבל מאוחר יותר רמיקס הכולל את הראפרים סוויטי וטרינה.
מדינהתאריךפורמטחברת תקליטיםמקורעולם21 באוגוסט 2020הורדה דיגיטלית • הזרמת מוזיקה • תקליטור • תקליטתקליטי RCA
Queen (בעברית: מלכה) הוא שיר שהוקלט על ידי הטיקטוקרית והזמרת האמריקאית לורן גריי.
השיר יצא לאור ב-21 בדצמבר 2018, על ידי חברת התקליטים יוניברסל מיוזיק גרופ, כסינגל השלישי של גריי וכסינגל הפריצה שלה.
השיר זכה להצלחה בינלאומית וצבר קרוב ל-40 מיליון השמעות בספוטיפיי.
השיר נכתב על ידי ראיין רבין, ראיין מקמהון, לורן גריי, ג'ורג'יה קו, בוני מקי ובן ברגר והופק על ידי קפטן קאטס.
השיר יצא לאור לאחר שהוציאה את "Kick You Out"; שיר שלא זכה להצלחה רבה, מה שהוביל להוצאה מהירה של סינגל נוסף.
מקי שהייתה שותפה בכתיבת השיר, נודעה בזכות כתיבת להיטים כמו "Teenage Dream" ו-"California Gurls".
קליפ המילים של השיר הועלה לערוץ היוטיוב של 7clouds ב-24 בפברואר 2019, שלושה חודשם לאחר צאתו של השיר כסינגל.
קליפ המילים זכה להצלחה כאשר צבר למעלה מ-8.6 מיליון צפיות בסך הכול.
הווידאו קליפ הרשמי של "Queen" הועלה לערוץ היוטיוב הרשמי של לורן גריי בינואר 2019 וצבר למעלה מ-17 מיליון צפיות.
בנוסף לכך, הועלה בדצמבר 2018 קליפ מילים לא רשמי של השיר, שצבר למעלה מ-6 מיליון צפיות.
QuantumScape היא חברה אמריקאית, העוסקת במחקר אודות סוללות ליתיום מתכתיות מוצקות למכוניות חשמליות.
מטה החברה נמצא בסן חוזה, קליפורניה והיא מעסיקה כ-200 עובדים (נכון ל 2019).
בין המשקיעים נמנים ביל גייטס ופולקסווגן.
QuantumScape הוקמה בשנת 2010 על ידי ג'אגדיפ סינג, טים הולמה ופרופסור פריץ פרינץ מאוניברסיטת סטנפורד.
בשנת 2012, החלה לעבוד עם יצרנית הרכב הגרמנית פולקסווגן.
בשנת 2018 השקיעה פולקסווגן 100 מיליון דולר בחברה והפכה לבעלת המניות הגדולה ביותר.
באותה שנה הודיעו פולקסווגן ו-QuantumScape על הקמת פרויקט ייצור משותף להכנה לייצור המוני של סוללות מצב מוצק.
ביוני 2020 השקיעה פולקסווגן 200 מיליון דולר נוספים בחברה.
ב-3 בספטמבר 2020, QuantumScape הודיעה על מיזוג עם חברת הרכישות המיוחדת Kensington Capital Acquisition.
כתוצאה מהמיזוג, QuantumScape הייתה אמורה לקבל מימון של מיליארד דולר, כולל מימון מפולקסווגן ורשות ההשקעות של קטר.
במקביל, מניות החברה נרשמו בבורסת ניו יורק בסמל QS.
העסקה הושלמה בנובמבר 2020 וגייסה הון לייצור הסוללות בסדרה.
ב-15 באפריל 2021 הודיעה קרן הגידור סקורפיון קפיטל על מעמדה הקצר במניה, והאשימה את החברה בהיותה תוכנית "Pump and Dump".
ביולי 2024 הוכרז על חתימת הסכם עם פולקסווגן על ייצור סוללות בהיקף שנתי שיספיק למיליון מכוניות.
Queendom (בקוריאנית: 퀸덤) היא תוכנית טלוויזיה ששודרה ברשת Mnet.
התוכנית שודרה בימי חמישי בשעה 21:20 (KST), החל מה-29 באוגוסט 2019 ועד ל-31 באוקטובר 2019. התוכנית היא מעין קרב בין שש להקות בנות דרום-קוריאניות, ומטרתה לקבוע את האמן הטוב ביותר.
מסיבת העיתונאים לתוכנית התקיימה ב-26 באוגוסט 2019.
בפרק האחרון של התוכנית, זכתה להקת הבנות מאמאמו במקום הראשון, בעוד הלהקה Oh My Girl סיימה במקום השני.
התוכנית היא קרב מוזיקלי בין 6 להקות בנות פופולריות, במטרה "לקבוע את האמן מספר אחת", כאשר כל הלהקות מפרסמות סינגלים בו זמנית.
התוכנית נמשכה כ-10 שבועות, מ-29 באוגוסט 2019 ועד 31 באוקטובר 2019. היא כללה 3 הופעות מקדימות ושלב אחד של הופעה חיה של כל אמן.
סינגלי הקאמבק, שהם שירים חדשים שהופקו של שש הלהקות, פורסמו ב-25 באוקטובר 2019, בשעה 12:00 (KST).
הנקודות הדיגיטליות שנצברו עבור הסינגלים וההצבעות בשידור חי לשלב ההופעות בפרק האחרון, יחד עם הנקודות שנצברו מ-3 ההופעות המוקדמות, הם המרכיבים לקביעת האמן המנצחת.
האמן הזוכה יקיים הופעה, בה יבצע את השיר החדש ולהיטים אחרים שלהן, לפי בחירתן.
התוכנית שודרה ב-Mnet וב-M2. ההופעה התקיימה ב-3 בנובמבר 2020, כאשר זוכות התוכנית, מאמאמו, ביצעו את שירי המיני-אלבום החדש שלהן, Travel.
הדירוג הסופי הכולל של התוכנית מבוסס על הקריטריונים הבאים:
3 הופעות מקדימות (הופעה מקדימה ראשונה - 10,000 נקודות, הופעה מקדימה שנייה - 10,000 נקודות, הופעה מקדימה שלישית - 15,000 נקודות)
נקודות דיגיטליות של הסינגלים שפורסמו, המחושבות מרגע יציאתם לאור ועד ל-28 באוקטובר 2019 23:59 (KST) (מקסימום 15,000 נקודות)
הופעה חיה, כאשר הקהל מצביע בהודעות טקסט (מקסימום 50,000 נקודות)
עבור ההופעות המקדימות, אם אחד האמנים מגיע למקום השישי פעמיים, הן מודחות מהתוכנית.
הדבר נקרא "עזיבה מבוזה" (불명예 하차).
הופעה מקדימה ראשונה - להיט מייצג
כל אחת משש המשתתפות תבצע את אחד מהלהיטים המזוהים איתו, בגרסה מחודשת ושונה מההופעות הרגילות של השיר.
הופעה מקדימה שנייה - גרסת כיסוי
כל אחת משש המשתתפות תבצע שיר מתוך הופעה אחרת בQueendom, המעובד מחדש בסגנון אחר.
הופעה מקדימה שלישית - הופעת יחיד
חלק 1: סבב יחידים (5,000 נקודות) - שש המשתתפות שולחות ווקאליסטית ראשית ורקדנית ראשית, בתור זמרת יחידה ומופיעה יחידה.
הזמרות הנציגות יתחרו כדי לצבור נקודות כיחידות, בעוד הרקדניות מופיעות יחד אך מתחרות על נקודות אישיות.
חלק 2: תיבת פאן-דורה (10,000 נקודות) - כל אחת משש המשתתפות תבצע שיר שהוצע על ידי הקהל.
בפרק האחרון, כל אחת משש המשתתפות תבצע שיר חדש בהופעה חיה.
ההופעות החיות (פרק 10)מספראמןשירדירוג (דיגיטלי) 1 AOA "Sorry" 4 2 לאבליז "Moonlight" 5 3 פארק בום "Wanna Go Back" 6 4 Oh My Girl "Guerilla" 2 5 "Lion" 3 6 מאמאמו "Destiny" 1
נכון לאחר ההופעות המקדימות השלישיות - לא נמסר עדכון לגבי שאר הנקודות.
ב-13 בפברואר 2020 דווח כי Mnet שוקלת להפיק עונה שנייה של התוכנית, אם כי לא היה ידוע באותה עת אם המשתתפים יהיו בנים או בנות.
ב-5 במרץ, הודיעה Mnet כי הצילומים לתוכנית "Road to Kingdom" (로드 투 킹덤) יתחילו באמצע מרץ.
אושר כי התוכנית תשודר החל מסוף אפריל, כאשר לי דה-הי וג'אנג סונג-קיו יחזרו לשמש כמנחים.
ב-20 במרץ, אישרה Mnet שהרכב משתתפי התוכנית יורכב מהלהקות מפנטגון, ONF, גולדן צ'יילד, דה בויז, Verivery, Oneus ו-TOO.
התוכנית החלה את שידוריה ב-30 באפריל והסתיימה ב-18 ביוני.
תוכנית ההמשך השנייה, "Kingdom: Legendary War", החלה את שידוריה ב-1 באפריל 2021 והסתיימה ב-3 ביוני 2021.
ב-21 בפברואר 2022, אישרה Mnet כי תוכנית ההמשך, "Queendom 2", תשודר החל מה-31 במרץ 2022, בכל יום חמישי.
קאסט המשתתפות יורכב מהלהקות ברייב גירלז, Viviz, לונה, WJSN, והזמרת היולין.
את התוכנית תנחה טאיון, החברה בלהקת הבנות גירלז ג'נריישן.
קוואליס היא חברה אמריקאית רב-לאומית טכנולוגית המספקת שירותי IT ופתרונות אבטחת מידע בסביבות ענן.
החברה מעסיקה כ-1,500 עובדים, מספקת שירות ל-19,000 לקוחות ברחבי העולם.
מטה החברה נמצא בפוסטר סיטי שבקליפורניה, ארצות הברית.
בשנת 2020, דיווחה החברה על הכנסות של כ-363 מיליון דולר.
קוואליס הוקמה בשנת 1999 על ידי ד"ר פיליפ לנגלויס (Philippe Langlois) וגילס סאמון (Gilles Samoun).
בחודש דצמבר 2000, שחררה החברה את סורק הפגיעויות הראשון שלה העונה לשם QualysGuard.
בשנת 2003, שחררה את סורק הפגיעויות האוטומטי FreeMap.
בשנת 2005, שחררה את QualysGuard Policy Compliance המשמש ככלי תאימות ואיסוף מידע מרכיבים ארגוניים לצורכי בקרה.
בשנת 2009, שחררה סורק פגיעויות ליישומי אינטרנט בשם Web Application Scanning (WAS).
בשנת 2010, שחררה את Malware Detection Service, המאתר נוזקות בשרתי אינטרנט.
בחודש יולי 2010, שחררה החברה את BrowserCheck, שירות לבדיקת דפדפני אינטרנט ותוספי פלאגין לאיתור פרצות אבטחה.
בתאריך 28 בספטמבר 2012, החלה להיסחר בבורסה לניירות ערך הנאסד"ק וגייסה כ-87.5 מיליון דולר.
בשנת 2014, שחררה החברה את חומת האש אפליקטיבית שלה, QualyGuard Web Application Firewall.
בשנת 2015, שחררה החברה את מנהל רכיבי הרשת הארגונים, Qualys AssetView.
בשנת 2017, רכשה קוואליס את חברת NetWatcher.
בשנת 2018, רכשה קוואליס את חברת 1Mobility.
"Que Me Duela" (בעברית: כמו שזה כואב לי) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, Diosa de la Noche.
השיר יצא לאור ב-14 ביוני 2018, על ידי חברת התקליטים יוניברסל מיוזיק לטין אנטרטיינמנט, כסינגל המוביל מתוך האלבום.
השיר נכתב על ידי גלוריה טרווי, חוליו רייס וג'ואן רסיציו והופק על ידי ארמנדו אווילה ומאפיה.
השיר עוסק בכך שטרווי שרה על הכמיהה שלה לכך שמישהו יאהב אותה והיא עושה זאת באמצעות השוואה למציצת דם על ידי ערפדים.
כמו כן, היא מזכירה במהלך השיר את היין כדבר המקביל לדם (שניהם בצבע אדום ועל כן, ההשוואה).
הווידאו קליפ הרשמי של השיר פורסם ב-15 ביוני 2018. בתחילת הקליפ, ניתן לראות את טרווי בורחת באמצע שעות הדמדומים ולאחר מכן משתנה הסצנה לזו בה טרווי נראית כשהיא לבושה בבגדים כסופים וזוהרים.
לאורכו של הקליפ, נמצאים לצידה של טרווי כלבים שונים.
הקונספט של הקליפ הוא ערפדים.
נכון לאפריל 2022, מונה הצפיות של הקליפ עומד על למעלה מ-25 מיליון צפיות.
אזורתאריך יציאהפורמטחברת תקליטיםמקורעולם14 ביוני 2018הזרמת מוזיקה • הורדה דיגיטליתיוניברסל לטין
Queen Radio: Volume 1 הוא אלבום האוסף הראשון של הראפרית האמריקאית ניקי מינאז'.
את האלבום הוציאה לאור חברת התקליטים ב-26 באוגוסט 2022.
"Super Freaky Girl", הסינגל הראשון והיחיד מתוך האוסף, פורסם ב-12 באוגוסט 2022. זהו שיר הסולו הראשון של מינאז' מזה שלוש שנים.
הוא מכיל סימפול של השיר "Super Freak" של ריק ג'יימס משנת 1981. גרסה מורחבת של השיר בשם "רומן רמיקס" יצאה בהפתעה ב-18 באוגוסט 2022. ברמיקס התווספה גרסה נוספת המבוצעת על ידי האלטר אגו של מינאז', רומן זולנסקי.
הוא הגיע למקום הראשון בבילבורד הוט 100 – שירה הראשון של מינאז' שעושה זאת.
Queen of Me (בעברית: המלכה שלי) הוא אלבום האולפן השישי של הזמרת-יוצרת הקנדית שאניה טוויין.
האלבום ייצא לאור ב-3 בפברואר 2023, על ידי חברת התקליטים ריפבליק רקורדס, מה שהופך את זה לראשון שלה שלא יצא עם חברת התקליטים הקודמת שלה מזה 29 שנים, מרקורי נאשוויל.
זהו אלבומה הראשון של טוויין מאז Now (2017).
טוויין הוציאה סרט תיעודי ששודר בנטפליקס, הנקרא Not Just a Girl, אשר תיעד את הקריירה שלה עד לאותה התקופה בה יצא, וכן תיעד חלק מההקלטות לאלבום האולפן השישי שלה.
הרצועות שהושמעו בקדימון של הסרט התיעודי הן: "Inhale/Exhale Air" ו-"Queen of Me".
ב-23 בספטמבר 2022, יצא לאור הסינגל המוביל "Wking Up Dreaming", והושמע בבוכרה עולמית ב-BBC Radio 2.
ב-28 באוקטובר 2022, יצא לאור הסינגל השיווקי "Last Day of Summer".
טוויין הכריזה שעל מנת לקדם את אלבומה, היא תצא לסיבוב ההופעות הנקרא "Queen of Me Tour", שצפוי להתחיל ב-28 באפריל 2023 בספוקיין ויסתיים ב-14 בנובמבר 2023 בוונקובר, הכולל 76 תאריכים בסך הכול.
+ תאריכי יציאות לאור ופורמטים עבור Queen of Meאזורתאריך יציאהפורמטחברת תקליטיםמקורכלל העולם3 בפברואר 2023הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםאפיק
"Queen of Kings" (בעברית: "מלכת המלכים") הוא סינגל שהוקלט על ידי הזמרת הנורווגית-איטלקייה אלסנדרה מלה, שיצא לאור ב-9 בינואר 2023. השיר ייצג את נורווגיה באירוויזיון 2023 שהתקיים בליברפול שבממלכה המאוחדת לאחר שזכה בתחרות מלודי גרנד פרי 2023, הקדם הלאומי של נורווגיה לאירוויזיון.
בראיון לאתר המעריצים של האירוויזיון Eurovision Fun, סיפרה מלה כי השיר עוסק בהפגנת כוחן של נשים, אך גם כוחם של כל האנשים, על כמה חשוב להרגיש את עצמך.
מלה אמרה שהחוויות שלה כאישה ביסקסואלית השפיעו על יצירת השיר.
מלודי גרנד פרי 2023 הייתה המהדורה ה-61 של התחרות, התחרות בוחרת שיר המייצג את המדינה באירוויזיון.
השיר נבחר לחצי הגמר הראשון מתוך שלושה והעפיל לגמר.
בגמר צברה אלסנדרה עם השיר סך 233 נקודות, 104 נקודות מהשופטים ו-129 מהקהל, והשיר סיים במקום הראשון ונבחר לייצג את נורווגיה באירוויזיון 2023.
נורווגיה שובצה למחצית הראשונה של חצי הגמר הראשון, שהתקיים ב-9 במאי 2023.
נורווגיה שובצה ראשונה, לפני מלטה.
ב-9 במאי 2023 ביצעה אלסנדרה את "Queen of Kings" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר.
במופע הגמר, בתום הקראת הניקוד שהעניקו צוותי השופטים, דורג שירה של נורווגיה במקום ה-17, עם 52 נקודות.
בהצבעת הקהל הוא דורג במקום השלישי, עם 216 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Queen of Kings" במקום החמישי, כשבסך הכל זכה לקבל 268 נקודות.
Queen of the Universe (בעברית: מלכת היקום) היא תוכנית מציאות כאשר במרכזה תחרות שירה של מלכות דראג שמתחרות על פרס של 250,000 דולר.
את התוכנית מנחה גרהם נורטון עם ארבע שופטות שמגיעות מרקעים שונים בעולם המוזיקה, הדראג ותוכניות המציאות.
התוכנית עלתה לשידור בפרמאונט+ ב-2 בדצמבר 2021. ב-15 בפברואר 2022, פרמאונט הכריזה שהתוכנית חודשה לעונה שנייה.
הזוכה של העונה הראשונה היא גראג קווין מברזיל, ולמקום השני הגיעה אדה ווקס מארצות הברית.
ב-24 בפברואר 2021, פרמאונט גלובל ופרמואנט+ הודיעו על תחרות שירה בין-לאומית של מלכות דראג בהפקת World of Wonder, המפיקה של המרוץ לדראג של רו פול, ושהמתמודדות יוכרזו בהמשך.
ב-27 בספטמבר 2021, הוכרז שגרהם נורטון יחנה את התוכנית.
השופטות הוכרזו ב-28 באוקטובר, ליאונה לואיס, מישל ויסאז', טריקסי מאטל וונסה ויליאמס.
המתמודדות של העונה הראשונה הוכרזו ב-10 בנובמבר.
ב-15 בפברואר 2022, הוכרז שהתוכנית חודשה לעונה שנייה.
ביוני, הוכרז שמל בי תחליף את לואיס בעונה השנייה, ושוויסאז', מאטל וויליאמס יחזרו לעונה השנייה.
שופטתעונה12 ליאונה לואיסראשית טריקסי מאטלראשית מישל ויסאז'ראשיתונסה ויליאמסראשיתמל ביראשית
+עונהתחילת שידורגמרזוכהמקום שנימספר מתמודדותהפרס לזוכה12 בדצמבר 202130 בדצמבר 2021גראג קוויןאדה ווקס14TBA22 ביוני 2023TBATBATBA10TBA
העונה הראשונה של "Queen of the Universe" עלתה לשידור ב-2 בדצמבר 2021 בפרמאונט+.
בעונה התחרתה ג'וג'ובי שהתחרתה גם בהמרוץ לדראג של רו פול.
גארג קווין זכתה בעונה ואדה ווקס הגיעה למקום השני.
הפרטים (שמות ומקום) נכונים לזמן הצילומים.
+שםשם בשפת המקורעיר מגוריםתוצאהגראג קוויןGrag Queen , ברזילזוכהאדה ווקסAda Vox סן אנטוניו, ארצות הבריתמקום 2אריאה בי.
העונה השנייה של "Queen of the Universe" אמורה לעלות לשידור ב-2 ביוני 2023 בפרמואנט+.
המתמודדות הוכרזו ב-22 בפברואר 2023. בעונה זו מתחרה בפעם הראשונה מלכת דראג ישראלית, מיס סיסטרטה.
בעונה מתחרות גם לאב מסיסי שהתחרתה בעונה השנייה של המרוץ לדראג: הולנד ואאורה אטרנל שהתחרתה בעונה השנייה של המרוץ לדראג: איטליה והגיעה למקום השני.
הפרטים (שמות ומקום) נכונים לזמן הצילומים
+שםשם בשפת המקורעיר מגוריםתוצאהאאורה אטרנלAura Eternalפלרמו, איטליהTBAקלואי ויאנדChloe Vריו דה ז'ניירו, ברזילג'אזל רויאלJazell Royaleג'קסונוויל, ארצות הבריתלאב מסיסיLove Masisiאמסטרדם, הולנדמקסיMaxieקזון סיטי, הפיליפיניםמילישיה סקאנטMilitia Scuntלוס אנג'לס, ארצות הבריתמיס סיסטרטהMiss Sistrataתל אביב, ישראלטייגה בראבהTaiga Bravaקנקון, מקסיקוטרבור אשליTrevor Ashleyסידני, אוסטרליהויולהViolaמנ'צסטר, הממלכה המאוחדת
+שנהפרסקטגוריהמועמדותתוצאהמקור2022Queerty Awardsתוכנית מציאות/סדרה תיעודיתQueen of the Universe פרסי הסרטים והטלוויזיה של MTVהתוכנית החדשה הטובה ביותר בלי תסריטQueen of the Universe
Queen + Adam Lambert Tour 2012 היה סיבוב ההופעות הראשון של להקת Queen + Adam Lambert, אשר מהווה לשיתוף פעולה בין חברי להקת Queen הנותרים (בריאן מיי ורוג'ר טיילור) לזמר אדם למברט.
סיבוב ההופעות הזה מהווה לסיבוב ההופעות השישה עשר של הלהקה והשלישי של למברט.
אדם למברט הופיע לראשונה עם להקת Queen כמתמודד בעונה השמינית של תוכנית המציאות American Idol.
זמן קצר לאחר ההופעה, חשף גיטריסט הלהקה, בריאן מיי בפני מגזין Rolling Stone כי שוקל את למברט כמחליף של פול רודג'רס, סולן הלהקה דאז.
לפני סיבוב ההופעות, ב-6 בנובמבר 2011, למברט ו-Queen הופיעו בטקס ה-VMA האירופאי בבלפסט.
חודש לאחר מכן, דווח כי חברי הלהקה החלו בדיונים עם למברט אודות מינויו לסולן הלהקה.
סיבוב ההופעות החל רשמית ב-30 ביוני 2012 בכיכר העצמאות, קייב.
הכניסה להופעה הייתה ללא עלות, וזו התקיימה במסגרת פסטיבל המוזיקה !Your Life is Not a Game.
Let's Stop AIDS Together, אשר אורגן על ידי אלטון ג'ון בסיוע קרן האנטי-איידס ע"ש אלנה פינצ'וק.
רשימת השירים הנ"ל מייצגת את הופעת הלהקה בכיכר העצמאות, קייב, אוקראינה ב-30 ביוני 2012, וזו אינה מייצגת את כל סיבוב ההופעות בו הערך עוסק.
דואט תופים של רוג'ר ורופוס טייגר טיילור
סולו גיטרה של בריאן מיי / "Brighton Rock"
"We Will Rock You" (עם ויקטור רומנצ'קו)
+#תאריךמדינהעירמתחםנוכחותהכנסות1.30 ביוני 2012אוקראינהקייבכיכר העצמאות - -2.3 ביולי 2012רוסיהמוסקבהקומפלקס הספורט אולימפיסקי - -3.7 ביולי 2012פוליןורוצלבהאצטדיון העירוני בוורוצלב - -4.11 ביולי 2012אנגליהלונדוןהאמרסמית' אפולו - -5.12 ביולי 2012 - -6.14 ביולי 2012 - -
תאריךמדינהעירמתחםסיבת הביטול -30 ביוני 2012רוסיהמוסקבהקומפלקס הספורט אולימפיסקיתאריך ההופעה שונה ל-3 ביולי 2012 -7 ביולי 2012אנגליהנבוורט' -הפסטיבל עצמו בוטל
אדם למברט - שירה מובילה
בריאן מיי - גיטרה מובילה, שירה מלווה ושירה מובילה
רוג'ר טיילור - תופים, כלי הקשה, שירה מלווה ושירה מובילה
פרדי מרקיורי - שירה מובילה (הוקלט מראש)
ספייק אדני - קלידים ושירה מלווה
ניל פיירקלאו - בס ושירה מלווה
רופוס טייגר טיילור - כלי הקשה, תופים ושירה מלווה
ויקטור רומנצ'סקו - שירה מובילה (בהופעה 1)
זמפירה - שירה מובילה (בהופעה 2)
דמיטרי שורוב - פסנתר (בהופעה 2)
2 – Quantum Baby) הוא אלבום האולפן השביעי של הזמרת-יוצרת האמריקאית טינאשה.
האלבום יצא לאור ב-16 באוגוסט 2024, על ידי חברות התקליטים טינאשה מיוזיק ו-Nice Life.
זהו אלבום המשך השני של טרילוגיית אלבומים מתוכננת, בעקבות אלבומה BB/Ang3l משנת 2023.
+מקבץ רשימות של גופים אשר דירגו את האלבום Quantum Babyשם הארגוןרשימהמיקוםמקורפיפל10 האלבומים המובילים לשנת 20247The Forty-Fiveהאלבומים הטובים ביותר לשנת 202438Okayplayerהאלבומים הטובים ביותר לשנת 2024–
+ תאריכי יציאות לאור ופורמטים עבור Quantum Babyאזורתאריך יציאהפורמט (ים)חברת תקליטיםהערותכלל העולם16 באוגוסט 2024הורדה דיגיטלית • הזרמת מוזיקה • תקליטור • תקליטטינאשה מיוזיק • Nice Life
Queen II Tour היה סיבוב ההופעות השני של להקת הרוק הבריטית קווין, אשר החל ב-1 במרץ 1974 והסתיים ב-11 במאי באותה שנה, וזה נועד לקדם את אלבום האולפן השני שלה, Queen II.
במסגרת סיבוב ההופעות הופיעה הלהקה בממלכה המאוחדת, וארצות הברית (לראשונה).
במקור, סיבוב ההופעות היה אמור להמשך לאחר ה-11 במאי, אך תוכנית זו בוטלה מאחר שגיטריסט הלהקה, בריאן מיי לקה בצהבת, אשר הייתה תסמין לדלקת כבד.
בלג השני במסגרת סיבוב זה הופיעה הלהקה לצד להקת מוט דה הופל.
ההופעה שהתקיימה ב-31 במרץ הוקלטה והופצה בשנת 2014 כאלבום הופעה תחת השם Live at the Rainbow '74.
ב-1 במאי 1974, הלהקה קיימה הופעה בהאריסבורג ארצות הברית, במהלכה הופיע בריאן מיי שיכור לאחר שבילה עם גיטריסט להקת אירוסמית', ג'ו פרי.
ב-1 במרץ החלה קווין את סיבוב ההופעות השני בקריירה שלה על מנת לקדם את האלבום Queen II.
ב-16 באפריל הופיעה הלהקה לראשונה באמריקה, וזו חיממה את הופעותיה של להקת מוט דה הופל.
תלבושת הלהקה עוצבו על ידי מעצבת האופנה זנדרה רודס.
רשימת שירים זו מייצגת את השירים עמם הופיעה הלהקה בבית השדה של מכללת רג'יס, דנוור, ארצות הברית ב-16 באפריל 1974, וזו אינה מייצגת בהכרח הופעות נוספות שהתקיימו במסגרת סיבוב הופעות זה.
פרדי מרקיורי - זמרה, פסנתר ותוף מרים
בריאן מיי - גיטרה, שירה מלווה וזמרה
רוג'ר טיילור - תופים, שירה מלווה וזמרה
ג'ון דיקון - גיטרת בס ושירה מלווה
Queen I Tour היה סיבוב ההופעות הראשון של להקת הרוק הבריטית קווין, אשר החל ב-17 באוגוסט 1973 והסתיים ב-27 בינואר 1974. בסיבוב זה הופיעה הלהקה עם שירים מתוך שני אלבומיה, Queen ו-Queen II (שיצא לאור שנה לאחר שהחל) וגרסאות כיסוי למיניהן.
על אף שזהו סיבוב ההופעות הראשון של הלהקה, הופעתה הראשונה התקיימה שלוש שנים לפני כן, בשנת 1970. במסגרת סיבוב זה הופיעה הלהקה לראשונה מחוץ לאנגליה.
רשימת השירים מתארת את הופעתה הראשונה של הלהקה מתוך שתיים שהתקיימו בבהאמרסמית' אודאון, לונדון, אנגליה ב-14 בדצמבר 1973, וזו אינה מייצגת בהכרח הופעות אחרות שהתקיימו במסגרת סיבוב הופעות זה.
רוג'ר טיילור - תופים, קולות רקע, זמרה